**LIETUVOS RESPUBLIKOS VALSTYBINĖS MAISTO IR VETERINARIJOS TARNYBOS DIREKTORIUS**

**Į S A K Y M A S**

**DĖL IŠIMČIŲ TAM TIKROMS ĮMONĖMS, GAMINANČIOMS PIENO PRODUKTUS, PATVIRTINIMO**

2003 m. vasario 19 d. Nr. B1-163

Vilnius

Vadovaudamasis Lietuvos Respublikos veterinarijos įstatymu (Žin., 1992, Nr. ), atsižvelgęs į 1992 m. birželio 16 d. Tarybos direktyvą 92/46/EEB dėl neapdoroto ir termiškai apdoroto pieno ir pieno produktų gamybos ir tiekimo į rinką ir įgyvendindamas 1995 m. gegužės 4 d. Komisijos sprendimą 95/165/EB, nustatantį vienodus kriterijus suteikiant išimtis tam tikroms įmonėms, gaminančioms pieno produktus:

1. Tvirtinu pridedamas Išimtis tam tikroms įmonėms, gaminančioms pieno produktus.

2. Pavedu įsakymo vykdymo kontrolę Valstybinės maisto ir veterinarijos tarnybos Maisto skyriui.

DIREKTORIUS KAZIMIERAS LUKAUSKAS

\_\_\_\_\_\_\_\_\_\_\_\_\_\_

PATVIRTINTA

Valstybinės maisto ir veterinarijos tarnybos

direktoriaus 2003 m. vasario 19 d.

įsakymu Nr. B1-163

**IŠIMTYS TAM TIKROMS ĮMONĖMS, GAMINANČIOMS PIENO PRODUKTUS**

Išimtys tam tikroms įmonėms, gaminančioms pieno produktus (toliau – Išimtys), parengtos vadovaujantis Lietuvos Respublikos veterinarijos įstatymu (Žin., 1992, Nr. ), atsižvelgus į 1992 m. birželio 16 d. Tarybos direktyvą 92/46/EEB dėl neapdoroto ir termiškai apdoroto pieno ir pieno produktų gamybos ir tiekimo į rinką ir įgyvendina 1995 m. gegužės 4 d. Komisijos sprendimą 95/165/EB, nustatantį vienodus kriterijus suteikiant išimtis tam tikroms įmonėms, gaminančioms pieno produktus.

1. Išimčių tikslas – nustatyti vienodus kriterijus taikant išimtis tam tikroms įmonėms, gaminančioms pieno produktus.

2. Vienodi kriterijai, nurodyti 1992 m. birželio 16 d. Tarybos direktyvos 92/46/EEB 11 straipsnio 2 punkte, suteikiant šios direktyvos 7 straipsnio 2 punkto ir 14 straipsnio 2 punkto išimtis įmonėms, perdirbančios iki 500 000 litrų pieno per metus, nustatyti 4 punktuose. Šios išimtys turi būti suteiktos tuo atveju, jeigu gaminama produkcija atitinka higienos reikalavimus.

3. Vienodi kriterijai, nurodyti 1992 m. birželio 16 d. Tarybos direktyvos 92/46/EEB 11 straipsnio 2 punkte, suteikiant šios direktyvos B priedo I ir V skyrių išimtis tam tikroms įmonėms, perdirbančioms iki 2 000 000 litrų pieno per metus, nustatyti 5 punkte. Šios išimtys turi būti suteiktos tuo atveju, jeigu gaminama produkcija atitinka higienos reikalavimus.

4. Įmonės, nurodytos 2 punkte, siekiančios gauti išimtis, privalo:

4.1. turėti dokumentus, kuriais būtų galima nustatyti perdirbto pieno kiekį per paskutinius metus; įmonės privalo pateikti dokumentus Valstybinei maisto ir veterinarijos tarnybai (toliau – VMVT) juos tikrinti;

4.2. perdirbti per paskutinius metus ne daugiau kaip 500 000 litrų pieno arba privalo pateikti raštišką įsipareigojimą VMVT, kad kasmet perdirbto pieno kiekis neviršys to kiekio;

4.3. pateikti VMVT raštišką prašymą dėl 1992 m. birželio 16 d. Tarybos direktyvos 92/46/EEB 11 straipsnio išimčių, kuriame be specifinės informacijos, kurią nori gauti VMVT, privalo būti:

4.3.1. įmonės pavadinimas ir adresas,

4.3.2. įmonės perdirbto pieno kiekis per metus, kuriais buvo paduotas prašymas arba įsipareigojimas perdirbti ne daugiau kaip 500 000 litrų pieno per metus,

4.3.3. dokumentai, kurie gali būti naudojami nustatant įmonėje perdirbtą pieno kiekį,

4.3.4. pieno produktų rūšis ir kiekis, pagamintas įmonėje per metus, kuriais paduotas prašymas,

4.3.5. išimtys, kurias įmonė norėtų gauti,

4.3.6. įsipareigojimas nedelsiant raštiškai pranešti VMVT, jeigu įmonė neatitinka 4.3.2 punkto reikalavimų.

5. Įmonės, nurodytos 3 punkte, siekiančios gauti išimtis, privalo:

5.1. turėti dokumentus, kuriais būtų galima nustatyti perdirbto pieno kiekį per paskutinius metus; įmonės privalo pateikti dokumentus VMVT juos tikrinti;

5.2. perdirbti per paskutinius metus ne daugiau kaip 2 000 000 litrų pieno arba privalo pateikti raštišką įsipareigojimą VMVT, kad kasmet perdirbto pieno kiekis neviršys to kiekio;

5.3. privalo pateikti VMVT raštišką prašymą dėl 1992 m. birželio 16 d. Tarybos direktyvos 92/46/EEB 11 straipsnio išimčių, kuriame be specifinės informacijos, kurią nori gauti VMVT, privalo būti nurodyta:

5.3.1. įmonės pavadinimas ir adresas,

5.3.2. įmonės perdirbto pieno kiekis per metus, kuriais buvo paduotas prašymas arba įsipareigojimas perdirbti ne daugiau kaip 2 000 000 litrų pieno per metus,

5.3.3. dokumentai, kurie gali būti naudojami nustatant įmonėje perdirbtą pieno kiekį,

5.3.4. pieno produktų rūšis ir kiekis, pagamintas įmonėje per metus, kuriais paduotas prašymas,

5.3.5. išimtys, kurias įmonė norėtų gauti,

5.3.6. įsipareigojimas nedelsiant raštiškai pranešti VMVT, jeigu įmonė neatitinka 5.3.2 punkto reikalavimų.

\_\_\_\_\_\_\_\_\_\_\_\_\_\_